Všeobecné obchodné podmienky internetového obchodu
Prevádzkovateľom online trhu  (ďalej aj „e-shop“ alebo „internetový obchod“) umiestneného na doméne www.saunus.sk (ďalej len „internetová doména“) je:
Obchodné meno: Radoslav Švirik ATLANTA
Miesto podnikania: 935 21 Veľké Kozmálovce 299
Vedený v registri: OÚ Levice pod č. 402-5869
IČO: 30978262
DIČ: 1020381373
Tel: 0911987660
E-mail: info@saunus.sk
Bankové spojenie: Bankové spojenie: UniCredit Bank   SK08 1111 0000 0011 5155 7003
SWIFT: UNCRSKBX
ČSOB SK35 7500 0000 0040 0788 0627
SWIFT: CEKOSKBX
Orgán dozoru: 
Slovenská obchodná inšpekcia, Inšpektorát SOI pre Nitriansky kraj, Staničná 9, 950 50 Nitra

Článok I.
Vymedzenie základných pojmov 
Obchodník (ďalej aj „predávajúci“): Radoslav Švirik ATLANTA, ktorý pri uzatváraní a plnení kúpnej zmluvy koná v rámci predmetu podnikania  vo svojom mene, na svoj účet a ktorý prostredníctvom e-shopu predáva tovar alebo poskytuje služby. 
Kupujúci: je každá fyzická alebo právnická osoba, ktorá objednáva produkty a služby obchodníka prostredníctvom elektronického internetového obchodu www.saunus.sk (ďalej len kupujúci). 
Spotrebiteľ (ďalej aj „kupujúci“): fyzická osoba, ktorá nakupuje tovar prostredníctvom internetového obchodu na doméne www.saunus.sk a ktorej tento tovar neslúži na výkon zamestnania, povolania alebo podnikania.  
Odberateľ (ďalej aj „kupujúci“): fyzická osoba – podnikateľ alebo právnická osoba, ktorá nakupuje tovar prostredníctvom internetového obchodu na www.saunus.sk a ktorej tento tovar slúži v rámci podnikania na ďalší predaj alebo vlastnú spotrebu v rámci podniákania.  
Online trh (e-shop): služba, ktorá pomocou softvéru, vrátane webového sídla www.saunus.sk, časti webového sídla alebo aplikácie umožňuje kupujúcim uzatvárať zmluvy na diaľku s obchodníkmi odlišnými od prevádzkovateľa online trhu alebo s inými spotrebiteľmi. 
Produkt: tovar alebo služba ponúkaná prostredníctvom e-shopu. Tovarom je akákoľvek hmotná hnuteľná vec, ktorá je na predaj v obmedzenom objeme alebo v určenom množstve a hmotný nosič, ktorý slúži výlučne ako nosič digitálneho obsahu, najmä CD, DVD, USB kľúč a pamäťová karta. Službou je akákoľvek činnosť alebo výkon, ktorý je ponúkaný alebo poskytovaný kupujúcemu vrátane digitálnej služby a činností upravených osobitnými predpismi, nad ktorými vykonávajú dozor alebo dohľad profesijné komory alebo iné orgány verejnej správy, ako sú orgány dohľadu v oblasti ochrany spotrebiteľa.
Objednávka: úkon kupujúceho v súvislosti s e-shopom, ktorý vyjadruje jeho vôľu nakúpiť tovar v e-shope (uzavrieť zmluvu na diaľku).
Zmluva uzavretá na diaľku: zmluva dohodnutá a uzavretá výlučne prostredníctvom jedného alebo viacerých prostriedkov diaľkovej komunikácie bez súčasnej fyzickej prítomnosti strán, najmä využitím online rozhrania, elektronickej pošty, telefónu, faxu, adresného listu alebo ponukového katalógu.
Cena: celková cena uvedená v objednávke, najmä cena za všetok tovar, ktorý si kupujúci objednal a je uvedený v objednávke, ako aj DPH či iné dane, poplatky, vrátane ceny balného a dopravného.
Dopravné: cena za dopravu tovaru ku kupujúcemu a prípadne manipuláciu s tovarom (napr. vynáška tovaru a pod.).
Overovací kód: unikátny kód vygenerovaný predávajúcim na účely využitia darčekového resp. zľavového poukazu len v na to určených prípadoch. 
VOP: tieto všeobecné obchodné podmienky 
Článok II.
Všeobecné ustanovenia
1. Tieto VOP upravujú najmä: 
a) proces nákupu tovaru kupujúcim prostredníctvom e-shopu,
b) podmienky predaja a nákupu tovaru prostredníctvom e-shopu predávajúceho,
c) práva a povinnosti zmluvných strán, t. j. predávajúceho a kupujúceho vyplývajúce z kúpnej zmluvy uzatvorenej na diaľku medzi týmito stranami, ktorej predmetom je kúpa a predaj tovaru prostredníctvom e-shopu predávajúceho.
Článok III.
Objednávka, uzavretie zmluvy
1. Kupujúci si objednáva tovar u predávajúceho cez e-shop umiestnený pod doménou www.saunus.sk. 
1.1. Pre naplnenie platnosti objednávky musí kupujúci vyplniť všetky požadované údaje v elektronickom formuláre (meno a priezvisko, dodacia a fakturačná adresa, telefónne číslo, e-mail; v prípade právnických osôb aj názov spoločnosti, IČO, DIČ, IČ DPH). Objednávka obsahuje názov tovaru, počet objednaných kusov a dátum vytvorenia. Takto vykonaná objednávka sa považuje za záväznú a v súlade so Zák. č. 108/2024 Z.z. a je chápaná ako zmluva uzavieraná na diaľku. 
1.2. Údaje uvedené v objednávke budú v zmysle Zák. č. 18/2018 Z.z. použité iba v rámci obchodného vzťahu medzi predávajúcim a kupujúcim v medziach potrebných na doručenie tovaru a jeho účtovanie.
2. Informácie o popise tovaru (hlavné vlastnosti, dostupnosť na sklade, cena) sú uvedené v e-shope pri tom-ktorom tovare. Vyobrazenia tovarov v e-shope a údaj o dostupnosti tovaru na sklade sú len informatívneho charakteru.
3. Nákup tovaru v e-shope je umožnený registrovaným kupujúcim alebo kupujúcim bez registrácie. Pri registrácií je kupujúci povinný vyplniť údaje, ktoré od neho e-shop vyžaduje. Pri registrácii bude kupujúcemu na e-mailovú adresu zadanú pri registrácii doručená e-mailová správa, ktorá obsahuje aktivačné prepojenie. Kupujúci kliknutím na prepojenie aktivuje svoje konto na e-shope. Registračné údaje predávajúci použije len na účel jednoznačnej identifikácie kupujúceho a na marketingové účely ak disponuje súhlasom kupujúceho ako dotknutej osoby v zmysle osobitného právneho predpisu.
3.1. Po úspešnej registrácii bude mať kupujúci prístup k svojmu osobnému kontu, prostredníctvom ktorého sa bude pri nákupoch hlásiť v e-shope. Pri každom ďalšom nákupe sa kupujúci už neregistruje, stačí, aby sa pomocou svojich prihlasovacích údajov prihlásil k svojmu kontu v e-shope.
4. Kupujúci objednáva tovar u predávajúceho prostredníctvom e-shopu, a to podľa pokynov uvedených v tomto e-shope.
5. Po stlačení tlačidla „PRIDAŤ DO KOŠÍKA“ alebo tlačidla so symbolom nákupného košíka v rozhraní e-shopu pri detaile tovaru sa objednaný tovar automaticky pridá do nákupného košíka kupujúceho. Obsah nákupného košíka je tomuto kupujúcemu kedykoľvek počas vytvárania objednávky k dispozícii na nahliadnutie.
6. V náhľade nákupného košíka si kupujúci zároveň zvolí spôsob úhrady za tovar a dopravu tovaru podľa možností, ktoré ponúka predávajúci. K cenám za jednotlivý tovar, DPH a pod. sa pripočíta aj cena za spôsob úhrady a dopravné podľa zvoleného druhu dopravy, ak predávajúci umožňuje dopraviť tovar viacerými spôsobmi. Pokiaľ nie je cena dopravy hradená kupujúcim je táto skutočnosť uvedená v záverečnej kontrole objednávky, pričom kupujúci je počas nákupného procesu informovaný  o cene dopravy alebo o zľave z ceny dopravy.
7. Objednávku kupujúci dokončí stlačením tlačidla „Objednávka s povinnosťou platby“. Predtým je povinný sa oboznámiť s týmito VOP a toto oboznámenie potvrdiť zakliknutím tlačidla „Potvrdzujem, že som sa oboznámil/a so všeobecnými obchodnými podmienkami e-shopu www.saunus.sk“.
8. Odoslaním objednávky, t. j. stlačením tlačidla „Objednávka s povinnosťou platby“, kupujúci zároveň potvrdzuje, že sa oboznámil/bol predávajúcim informovaný aj o:
- hlavných vlastnostiach tovaru,
- celkovej cene, ktorú je povinný predávajúcemu uhradiť.
9. Po vytvorení objednávky bude táto zaregistrovaná v informačnom systéme e-shope. Predávajúci zašle na e-mailovú adresu kupujúceho, ktorú uviedol pri registrácii, nasledovné dokumenty:
- potvrdenie objednávky s informáciami o objednávke,
- znenie VOP, ktoré je platné a účinné v čase vytvorenia objednávky kupujúcim,
- reklamačný poriadok predávajúceho, ak nie je súčasťou VOP,
- poučenie kupujúceho o uplatnení práva na odstúpenie od zmluvy vrátane formulára na uplatnenie tohto práva.
10. Doručením potvrdenia o prijatí objednávky podľa bodu 9. tohto článku VOP spolu s ostatnými dokumentmi sa zmluva o kúpe tovaru považuje za uzavretú, pričom jej predmetom je dodanie v objednávke špecifikovaného tovaru za uvedenú cenu, a to všetko za podmienok, ktoré sú obsiahnuté v dokumentoch podľa bodu 9. tohto článku.
11. Predávajúci si vyhradzuje právo zrušiť celú objednávku (odstúpiť od zmluvy) alebo jej časti ak sa produkt už nevyrába alebo nie je na sklade. O týchto skutočnostiach bude predávajúci kupujúceho včas informovať a dohodne sa na ďalšom postupe (zrušenie celej objednávky alebo zmena chýbajúcej položky na iný druh tovaru). 
Článok IV.
Platobné podmienky
1. Všetky ceny produktov v objednávke aj v e-shope sú uvedené vrátane DPH. Cenu podľa objednávky môže kupujúci uhradiť:
a) platobnou bránou,
b) bankovým prevodom, 
c) platobnou kartou,
d) priamym vkladom v banke na účet predávajúceho,
e) dobierkou, čiže odovzdaním hotovosti alebo úhradou platobnou kartou pri preberaní tovaru (doručovateľovi), 
2. Za úhradu ceny podľa bodu 1. písm. a), b), c), d) tohto článku si predávajúci neúčtuje žiaden poplatok. Avšak predávajúci upozorňuje kupujúceho na to, že subjekt, u ktorého je platba ceny realizovaná, si môže účtovať poplatok za úhradu (napr. banka pri vklade na účet a pod.). Úhrada bankovým prevodom, platobnou kartou, platobnou bránou alebo priamym vkladom v banke musí byť realizovaná do 3 dní od dátumu potvrdenia objednávky. V opačnom prípade sa považuje takáto objednávka za zrušenú. Za úhradu ceny podľa bodu 1. písm. e) tohto článku si predávajúci účtuje poplatok, ktorý mu v súvislosti s týmto spôsobom platby vznikol. Výška poplatku sa rovná skutočným nákladom predávajúceho, ktoré vynaložil v súvislosti s platbou podľa bodu 1. písm. e) tohto článku.  Kupujúci je s výškou poplatku oboznámený pred dokončením objednávky. 
3. Kupujúci sa zaväzuje uhradiť cenu v lehote uvedenej v objednávke. Úhradou sa rozumie moment pripísania ceny na účet predávajúceho alebo moment potvrdenia sprostredkovateľa platby o jej realizácii alebo moment prijatia hotovosti. Po úhrade zašle predávajúci kupujúcemu potvrdenie o úhrade. 
4. Pokiaľ sa na objednaný tovar bude vzťahovať akciová cena, tá bude platná od dátumu zverejnenia akcie v popise tovaru alebo do vypredania zásob tohto tovaru. Akékoľvek dodatočné zľavy poskytnuté predávajúcim nad rámec zliav uvádzaných pri jednotlivých tovaroch v e-shope, individuálne zľavy pre kupujúceho alebo zľavy poskytované na základe zmluvnej spolupráce predávajúceho s tretími stranami, nie sú vzájomne kombinovateľné. Predávajúci popri akciovej cene uvádza aj predchádzajúcu cenu tovaru. 
5. K cene budú pripočítané poplatky za dopravu pokiaľ si kupujúci zvolil spôsob dopravy  sprostredkovateľom doručenia. Pokiaľ celková hodnota objednaného tovaru presiahne hodnotu 2000€, ide cena dopravy na ťarchu predávajúceho. Táto skutočnosť bude uvedená v objednávke. Celková hodnota objednávky je uvedená počas celého nákupného procesu. Cena dopravy je stanovená podľa platného cenníka sprostredkovateľa doručenia. 
6. Prípadný rozdiel súčtu jednotkových cien s daňou a celkovou cenou je spôsobený zaokrúhlením.
7. Predávajúci si vyhradzuje právo dočasne alebo trvalo obmedziť spôsoby úhrady podľa bodu 1. tohto článku z technických príčin, z dôvodov prekážok na strane predávajúceho alebo sprostredkovateľa týchto služieb alebo z dôvodu vyššej moci.
Článok V.
Dodacie podmienky
1. Predávajúci umožňuje kupujúcemu nasledovné spôsoby dodania tovaru:
a) osobné prevzatie (osobný odber),
b) sprostredkovateľom doručenia (kuriér, prepravná spoločnosť a pod.),
c) doručenie na adresu,
d) odberné miesto sprostredkovateľa služieb alebo výdajný automat.
2. Predávajúci sa zaväzuje dodať objednaný tovar kupujúcemu v primeranej lehote (najneskôr do 30 pracovných dní od uhradenia ceny objednávky alebo do 60 pracovných dní od uzavretia zmluvy). Vo výnimočných prípadoch môže predávajúci jednostranne predĺžiť dodaciu lehotu, a to aj opakovane. Predávajúci si vyhradzuje právo predĺžiť dodaciu lehotu v prípadoch vzniknutých vyššou mocou alebo v prípadoch, keď nie je možné z objektívnych príčin uskutočniť dodávku v obvyklej dodacej lehote. O tejto skutočnosti bude kupujúci vhodným spôsobom informovaný (napr. e-mail, SMS správa). 
3. Pokiaľ si kupujúci zvolí spôsob doručenia podľa bodu 1. písm. a), d) tohto článku, bude tovar pripravený predávajúcim na prevzatie po zaslaní potvrdzujúceho e-mailu alebo SMS správy v sídle, predajni, výdajnom mieste alebo sklade predávajúceho. Adresy a prevádzkový čas miesta osobného prevzatia budú kupujúcemu vhodným spôsobom oznámené. V prípade, ak kupujúci neprevezme tovar do 7 dní po zaslaní potvrdzujúceho e-mailu alebo SMS správy, je predávajúci oprávnený odstúpiť od zmluvy o kúpe tovaru.
4. Pokiaľ si kupujúci zvolí spôsob dopravy podľa bodu 1. písm. b), c) tohto článku, predávajúci dodá kupujúcemu objednaný tovar na adresu uvedenú ako dodaciu adresu v objednávke. Súčasťou dodania tovaru je inštalácia a sprevádzkovanie tovaru len v prípade, ak si to kupujúci vopred vymieni. Kupujúci je povinný prevziať tovar v mieste dodania osobne alebo zabezpečiť, aby tovar prevzala osoba, ktorú splnomocní pre prípad svojej neprítomnosti. 
5. Kupujúci je povinný dodaný tovar ako aj jeho obal skontrolovať, a to ihneď pri jeho dodaní. Pokiaľ kupujúci zistí, že tovar alebo obal tovaru je poškodený, je povinný túto skutočnosť preukázateľne zápisom na potvrdenie o dodaní oznámiť predávajúcemu alebo sprostredkovateľovi doručenia a za jeho prítomnosti skontrolovať stav tovaru. V prípade zistenia poškodenia tovaru, má kupujúci povinnosť vyhotoviť záznam o rozsahu a povahe poškodenia tovaru na dokladoch o doručení, ktorého správnosť potvrdí predávajúci alebo sprostredkovateľ doručenia. Na základe takto vyhotoveného záznamu môže následne predávajúci poskytnúť odstránenie vád tovaru, zľavu na tovar alebo v prípade neodstrániteľných vád tovaru dodať kupujúcemu nový tovar. Predávajúci nezodpovedá za poškodenia tovaru spôsobené kupujúcim.
6. Kupujúci je povinný svojím podpisom na dodacom liste alebo podpisom splnomocnenej osoby potvrdiť prevzatie tovaru.  
7. Objednávka na dobierku, neprevzatá v čase doručenia alebo opakovaného doručenia sprostredkovateľom služieb doručenia, bude zrušená.
8. Predávajúci odovzdá kupujúcemu pri dodaní tovaru dodací list. Daňový doklad (faktúra) bude zaslaný v elektronickej podobe alebo bude odovzdaný pri dodaní tovaru iným spôsobom. 
Článok VI.
Poučenia kupujúceho o práve odstúpiť od zmluvy 
1. Kupujúci má právo odstúpiť od zmluvy bez uvedenia dôvodu do 14 kalendárnych dní odo dňa prevzatia tovaru, pričom táto lehota sa považuje za zachovanú, ak oznámenie o odstúpení od zmluvy bolo odoslané predávajúcemu najneskôr v posledný deň lehoty. Pri pochybnosti o doručení odstúpenia sa aplikuje postup podľa § 20 ods. 8 Zák. č. 108/2024 Z. z. Tovar sa považuje za prevzatý kupujúcim momentom, keď kupujúci alebo ním splnomocnená osoba s výnimkou dopravcu prevezme všetky časti objednaného tovaru alebo ak sa:
a) viaceré tovary objednané kupujúcim v jednej objednávke dodávajú oddelene, a to  okamihom prevzatia tovaru, ktorý bol dodaný ako posledný,
b) dodáva tovar pozostávajúci z viacerých dielov alebo kusov, a to okamihom prevzatia posledného dielu alebo posledného kusu,
c) tovar dodáva opakovane počas vymedzeného obdobia, a to okamihom prevzatia prvého dodaného tovaru.
Kupujúci má právo odstúpiť od zmluvy pri nevyžiadanej návšteve alebo v súvislosti s ňou alebo na predajnej akcii alebo v súvislosti s ňou do 30 kalendárnych dní.
2. Kupujúci svoje právo odstúpiť od zmluvy podľa bodu 1. tohto článku uplatňuje nasledovne:
a) písomne na adresu sídla predávajúceho uvedeného v záhlaví VOP,
b) e-mailom na adrese info@saunus.sk
3. Kupujúci je na odstúpenie od zmluvy podľa bodu 1. tohto článku oprávnený použiť formulár, ktorý tvorí prílohu týchto VOP. V prípade, že kupujúci svoje právo odstúpiť od zmluvy podľa bodu 1 tohto článku uplatní, vráti tovar predávajúcemu, a to zaslaním na adresu sídla predávajúceho uvedenú v záhlaví VOP alebo osobným doručením na túto adresu najneskôr do 14 dní odo dňa, keď svoje právo odstúpiť od zmluvy uplatnil.
4. Pri odstúpení od zmluvy podľa bodu 1. tohto článku znáša náklady na vrátenie tovaru kupujúci, a to vrátane nákladov na vrátenie tovaru, ktorý nie je možné vzhľadom na jeho povahu vrátiť prostredníctvom poštového doručovateľa.
5. Vrátený tovar nesmie byť poškodený a musí byť zaslaný predávajúcemu s dokladom o kúpe, s kompletným príslušenstvom, dokumentáciou, obalom atď. Za zníženie hodnoty tovaru, ktoré nevzniklo bežným opotrebením počas používania v lehote na odstúpenie podľa bodu 1. tohto článku zodpovedá kupujúci.
6. Právo kupujúceho po prevzatí tovaru (v lehote na odstúpenie) na rozbalenie tovaru a jeho odskúšanie spôsobom primeraným tomu, aby boli zistené jeho vlastnosti a funkčnosť, ostáva zachované. 
7. Predávajúci v lehote do 14 dní odo dňa doručenia odstúpenia kupujúceho podľa bodu 1. tohto článku vráti kupujúcemu platby, ktoré s odstúpením od zmluvy súvisia a ktoré od neho prijal na základe zmluvy alebo v súvislosti s ňou, vrátane nákladov na dopravu, dodanie, poštovné a iných nákladov a poplatkov. Predávajúci vráti kupujúcemu platbu podľa predchádzajúcej vety rovnakým spôsobom, aký bol použitý kupujúcim pri platbe za tovar, pokiaľ sa kupujúci s predávajúcim nedohodnú inak. Náklady na dopravu, dodanie a poštovné však predávajúci hradí len v rozsahu najlacnejšieho bežného spôsobu doručenia, ktorý je ponúkaný predávajúcim, a to bez ohľadu na zvolený spôsob doručenia kupujúcim. Predávajúci nie je povinný vrátiť kupujúcemu platbu skôr, ako mu je doručený vrátený tovar alebo po predložení dokladu preukazujúceho zaslanie tovaru späť podľa toho, čo nastane skôr. 
8. Kupujúci nemôže odstúpiť od zmluvy, ktorej predmetom je:
a) predaj tovaru alebo poskytnutie služby, ktorých cena závisí od pohybu cien na finančnom trhu, ktorý predávajúci nemôže ovplyvniť a ku ktorému môže dôjsť počas plynutia lehoty na odstúpenie od zmluvy,
b) predaj tovaru zhotoveného podľa osobitných požiadaviek kupujúceho, tovaru vyrobeného na mieru alebo tovaru určeného osobitne pre jedného kupujúceho,
c) predaj tovaru, ktorý podlieha rýchlemu zníženiu akosti alebo skaze,
d) predaj tovaru uzavretého v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov a ktorého ochranný obal bol po dodaní porušený,
e) predaj tovaru, ktorý môže byť vzhľadom na svoju povahu po dodaní neoddeliteľne zmiešaný s iným tovarom, 
f) vykonanie naliehavých opráv alebo údržby, o ktoré kupujúci výslovne požiadal predávajúceho (to neplatí pre zmluvy o službách a zmluvy, ktorých predmetom je predaj iného tovaru ako náhradných dielov potrebných na vykonanie opravy alebo údržby, ak boli uzavreté počas návštevy predávajúceho u spotrebiteľa a spotrebiteľ si tieto služby alebo tovary vopred neobjednal).

Článok VII.
Nadobudnutie vlastníctva a prechod nebezpečenstva škody na tovare
1. Kupujúci nadobúda vlastnícke právo k tovaru až úplným zaplatením kúpnej ceny v celosti.
2. Nebezpečenstvo škody na tovare prechádza na kupujúceho v čase, keď prevezme tovar od predávajúceho alebo keď tak neurobí včas, tak v čase, keď mu predávajúci umožní nakladať s tovarom a kupujúci tovar neprevezme.
Článok VIII.
Reklamačný poriadok 
1. Reklamačné konanie, všetky postupy a podmienky v prípade reklamácie sa riadia reklamačným poriadkom tvoriacim prílohu týchto VOP. Znenie reklamačného poriadku je dostupné aj v prevádzkach predávajúceho na viditeľnom, ľahko prístupnom mieste.
2. Ak nie kupujúci spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva, má právo obrátiť sa s námietkou na predávajúceho so žiadosťou o nápravu e-mailom na adresu servis@saunus.sk Pokiaľ predávajúci posúdi túto námietku kupujúceho zamietavo alebo na ňu neodpovie do 30 dní od jej odoslania, kupujúci má právo podať návrh na začatie alternatívneho riešenia sporu podľa čl. IX.
2. Pri preberaní tovaru je kupujúci povinný skontrolovať:
- či mu bol dodaný tovar v súlade s objednávkou,
- či mu bol tovar dodaný v množstve v súlade s objednávkou,
- či je tovar alebo jeho obal poškodený.
3. V prípade, že bol kupujúcemu dodaný tovar, ktorý si neobjednal, je kupujúci povinný ihneď (najneskôr do 24 hodín) e-mailom alebo iným vhodným spôsobom  kontaktovať predávajúceho. V takom prípade je kupujúci oprávnený tovar neprevziať a s osobou, ktorá tovar dodala, spísať zápis o neprijatí zásielky.
4. V prípade, ak bol kupujúcemu dodaný tovar, ktorý javí známky poškodenia, zjavných vád, prípadne v menšom množstve, než si objednal, je kupujúci povinný tovar prevziať, avšak uviesť tieto skutočnosti v dodacom liste. Kupujúci je povinný takýto dodací list ihneď zaslať predávajúcemu a uplatňovať si nároky z vád. Neskoršie reklamácie týkajúce sa poškodenosti, zničenosti alebo množstva tovaru pri jeho dodaní predávajúci nebude akceptovať. V prípade, ak kupujúci odmietne prevziať tovar podľa tohto odseku, je predávajúci oprávnený od kúpnej zmluvy odstúpiť.
5. Právo kupujúceho na uplatnenie svojich práv zo zodpovednosti za vady tovaru ostáva zachované. 
Článok IX.
Alternatívne riešenie sporov
1. Alternatívnym riešením sporu je postup subjektu alternatívneho riešenia sporov, ktorého cieľom je dosiahnutie zmierlivého vyriešenia sporu medzi jeho stranami, t. j. medzi kupujúcim a predávajúcim. Kupujúci môže svoj spor s predávajúcim riešiť prostredníctvom alternatívneho riešenia sporov.
2. Príslušným orgánom (subjektom) alternatívneho riešenia sporov je v zmysle všeobecne záväzných právnych predpisov Slovenská obchodná inšpekcia, na ktorú sa môže kupujúci obrátiť alebo iný subjekt, ktorý sa nachádza v zozname subjektov alternatívneho riešenia sporov zverejnenom na stránke Ministerstva hospodárstva SR – http://www.mhsr.sk. Kupujúci sa môže o podmienkach a platforme alternatívneho riešenia sporov informovať na: http://www.soi.sk/sk/Alternativne-riesenie-spotrebitelskych-sporov.soi.
3. Kupujúci môže spor medzi ním a predávajúcim riešiť aj prostredníctvom ODR platformy. Kupujúci sa môže o podmienkach a platforme ODR alternatívneho riešenia sporov informovať na: http://ec.europa.eu/consumers/odr/. 
Článok X.
Ochrana osobných údajov kupujúceho a recenzie
1. Informácie o spracúvaní osobných údajov, ako aj poučenia o ochrane osobných údajov sú dostupné na webovom sídle www.saunus.sk spolu s týmito VOP, pričom súd dostupné aj na viditeľnom mieste a ľahko dostupnom mieste v prevádzkach predávajúceho. 
2. Predávajúci prostredníctvom online trhu umiestneného na webovom sídle www.saunus.sk nezverejňuje spotrebiteľské hodnotenia (ďalej len recenzie). Predávajúci vlastnou činnosťou transparentne podrobuje recenzie kontrole ich relevantnosti a kupujúceho je povinný informovať o autenticite recenzii, ako aj o kritériách, ktoré ovplyvňujú poradie produktov vo výsledkoch vyhľadávania.


Článok XI.
Záverečné ustanovenia
1. Na právne vzťahy, ktoré nie sú upravené objednávkou, zmluvou a ani týmito VOP sa vzťahujú príslušné ustanovenia: 
a) zákona č. 108/2024 Z. z. o ochrane spotrebiteľa,
b) zákona č. 22/2004 Z. z. o elektronickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z.,
c) zákona č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov v znení neskorších predpisov,
d) zákona č. 40/1964 Zb. Občianskeho zákonníka v znení neskorších predpisov. 
2. V prípade ak predávajúcemu vznikne voči kupujúcemu peňažná (resp. akákoľvek iná) pohľadávka, vykoná všetky potrebné úkony, aby predišiel ich vymáhaniu prostredníctvom súdnych sporov. To neplatí, ak bude hroziť zmeškanie akejkoľvek lehoty. Predávajúci prejaví snahu urovnať vzniknuté pohľadávky mimosúdnymi rokovaniami, najmä písomnými výzvami (upomienkami) na ich úhradu. V prípade, ak sa takýto spôsob vymáhania minie účinkom a sledovanému cieľu, predávajúci si svoje nároky uplatní na mieste a vecne príslušnom súde. Pri vymáhaní pohľadávok predávajúci postupuje v súlade s § 13 Zák. č. 108/2024 Z.z.
3. Údaje a informácie o hlavných vlastnostiach tovaru ponúkaného na webovom sídle www.saunus.sk môžu obsahovať zjavné nepresnosti resp. drobné odchýlky od skutočných vlastností tovaru. Predávajúci bezprostredne po zistení nepresností zabezpečí opravu tak, aby údaje a informácie zodpovedali skutočnosti. 
4. Kupujúci vyhlasuje, že sa oboznámil s týmito VOP a zaväzuje sa ich dodržiavať.
5. Prílohou VOP je formulár na odstúpenie od zmluvy, reklamačný poriadok a reklamačný formulár.  
5. Tieto VOP nadobúdajú platnosť a účinnosť dňom  1.1.2026




